पाएं अपने शहर की ताज़ा ख़बरें और फ्री ई-पेपरडाउनलोड करें
राजेंद्र नगर थाना क्षेत्र में 27 वर्षीय महिला की संदिग्ध हालात में मौत हो गई। पुलिस ने शक के आधार पर पति को हिरासत में लिया है। रात में नशे में धुत पति-पत्नी के बीच विवाद हुआ था। इसके बाद सुबह पति ने ही पत्नी का शव फंदे से नीचे उतारा था। पुलिस का कहना है, पति से पूछताछ की जा रही है। वहीं, बच्चों के भी बयान लिए जा रहे हैं।
मामला राजेंद्र नगर थाना क्षेत्र का है। मृतका पूजा पति संजय निवासी नाथ कॉलोनी है। सुबह पुलिस को सूचना मिली थी, एक महिला का शव उसके घर में पड़ा है। पुलिस जब पहुंची, तो पाया कि महिला मृत अवस्था में कमरे में पड़ी है। प्रारंभिक जांच में महिला के शरीर पर कुछ निशान भी मिले। इस पर पुलिस ने शक के आधार पर पति को हिरासत में ले लिया। पुलिस ने पोस्टमाॅर्टम के लिए शव को जिला अस्पताल पहुंचाया।
राजेंद्र नगर टीआई अमृता सोलंकी का कहना है, रात में पति-पत्नी के बीच विवाद हुआ था। महिला की लाश संदिग्ध अवस्था में मिली है। पति को हिरासत में पूछताछ की जा रही है। बच्चों के भी बयान लिए जा रहे हैं। महिला ने खुद यह कदम उठाया है या फिर हत्या की गई है।
मामले में सीएसपी बीपीएस परिहार ने बताया कि देर रात पति घर पहुंचा था। उसने नशा कर रखा था। रात में पत्नी से विवाद हुआ था। सुबह देखा कि पत्नी फांसी पर लटकी है। उसने उसे तत्काल नीचे उतारा। पुलिस को सूचना दी। पूजा के तीन बच्चे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn